"Egyre vadabbá válik" - könyörög Abdeslamnak testvére, hogy beszéljen | párizsi terrortámadás | Külföld | faktor.hu
október 18. | 19:20 Faktor
"Arra kértem a bátyámat, hogy beszéljen"
- mondta Mohamed.
"Belgiumi látogatásom során még egy olyan Salah Abdeslamot láttam, aki kész beszélni. Néhány hónappal később viszont már olyan volt, mintha egy teljesen más embert látnék. Salah most sokkal zárkózottabb, visszahúzódóbb." - mondta öccse.
Abdeslamot március végén, több hónapnyi üldözés után fogták el Brüsszelben, majd áprilisban szállították át Franciaországba. Kiadatása óta nem hajlandó megszólalni a hatóságok előtt, és francia ügyvédje, Frank Berton szerint a továbbiakban is élni fog a hallgatás jogával - írja a The Local.
"A bebörtönzése, a fogvatartási körülményei, a magába fordulása... attól tartok, sokkal vadabb, radikálisabb most, mint volt"
- mondta Mohamed, aki három havonta egyszer meglátogathatja a testvérét. Mint a férfi mondja, csalódott Salahban, aki bűnei után a hallgatást választotta.